b'\n_START_ARTICLE_\nKapela Marije Pomo\xc4\x8dnice, Srednja Bistrica\n_START_SECTION_\nZgodovina\n_START_PARAGRAPH_\nJe najstarej\xc5\xa1i sakralni objekt v \xc5\xbeupniji, saj je bila zgrajena leta 1849. Kapela je pripadala va\xc5\xa1\xc4\x8danom s Srednje in Gornje Bistrice. Enkrat na leto, po navadi 21. novembra, na god Darovanja Device Marije, ki je bila prvotna zavetnica te kapele, se je tukaj vsako leto darovala sveta ma\xc5\xa1a._NEWLINE_Leta 1945 so izvolili za patrona te kapele sveta brata Cirila in Metoda, za pro\xc5\xa1\xc4\x8denjski dan pa nedeljo po godu sv. Cirila in Metoda._NEWLINE_Zob \xc4\x8dasa je na\xc4\x8del stavbo in njeno opremo. V letu 1954 je bil Marijin kip popol\xc2\xadnoma uni\xc4\x8den. Rojak Jo\xc5\xbeef Kreslin, salezijanski duhovnik je svojim rojakom sveto\xc2\xadval, da namesto starega propadajo\xc4\x8dega kipa priskrbijo nov kip Marije Pomo\xc4\x8dnice. Kip Marije Pomo\xc4\x8dnice, ki je narejen iz mavca, je delo salezijanske delavnici v Zagrebu. Kapela ima tudi zvon, ki ga od leta 1977 poganja avtomatska naprava. V letih 1984 - 1985 je bila kapela ponovno temeljito obnovljena. Avgusta 1985 je bil poslikan strop kapele, delo salezijanskega sobrata Cirila Jeri\xc4\x8da._NEWLINE_Po drugi svetovni vojni je ta kapela slu\xc5\xbeila za pou\xc4\x8devanje verouka otrok iz Srednje in Gornje Bistrice, v osemdesetih in devetdesetih letih, ko sta bili zgra\xc2\xadjeni cerkev in verou\xc4\x8dna u\xc4\x8dilnica na Gornji Bistrici, pa se je v tej kapeli pou\xc4\x8de\xc2\xadval verouk samo \xc5\xa1e za otroke prvih in drugih razredov iz vseh treh Bistric. Leta 1992 so se vsi otroci preselili v verou\xc4\x8dno u\xc4\x8dilnico na Gornjo Bistrico.\n_START_SECTION_\nArhitektura\n_START_PARAGRAPH_\nNeobaro\xc4\x8dna kapelica ima masivni zvonik. \xc4\x8clenjena je z maltastimi pilastri in oprogami. Pred vhodom je novej\xc5\xa1a lesena lopa._NEWLINE_Kapelica stoji v va\xc5\xa1kem jedru, vzhodno od kri\xc5\xbei\xc5\xa1\xc4\x8da cest.'